Rikunarita-ORG/Wikinium huggingface dataset:
# Muzika

Alegorija Muzike
**Muzika** je pojam, koji označava vrstu umjetnosti koja kao medij koristi zvuk organizovan u vremenu po određenom planu ili bez njega. Osnovni elementi muzike su ton (koji određuje melodiju i harmoniju), ritam (i njemu pridruženi koncepti: tempo, metrika i artikulacija), dinamika i karakteristike zvuka kao što su boja i punoća. Pojam muzike kroz historiju su pokušali definirati brojni teoretičari, filozofi, leksikografi, kompozitori i sami muzičari, nastojeći pronaći univerzalan i odgovarajući opis pojma muzike. Sama riječ muzika potiče od grčke riječi *mousikê*, koja je izvedena od riječi *mousa* (muza), a svijetom se raširila kroz latinski oblik *musica*, i najčešće služi da opiše ugodne eufonijske zvukove.

## Definicija

Jedna od mogućih definicija muzike može glasiti ovako: "Muzika je umjetnost stvaranja i kombiniranja zvukova koji, prema određenim zakonima fizike, fiziološke reakcije i formalnih konvencija, izražavaju i izazivaju osjetilni i emotivni stimulus preko slušnog aparata. Prema pravilu, zvuk se može stvarati ljudskim glasom (pjevanje) ili predmetima - instrumentima koji, iskorištavajući akustičke fenomene, uzrokuju slušni doživljaj i emotivno iskustvo na način kako je to zamislio umjetnik - stvaralac. Značenje pojma ipak nije univerzalno definisano i bilo je predmetom mnogih naučnih polemika kroz historiju.

U jednom se gotovo svi slažu(nepotvrđena tvrdnja), a to je da (dobra) muzika oplemenjuje duh. Psihologija osobe diktira vrstu muzike, koju ta osoba sluša.

## Vrste muzike

Muzika se može kvalifikovati na više načina (u zavisnosti od ritma, instrumenata na kojima se izvodi, prilike kojom se izvodi...).

Postoje sljedeći muzički žanrovi:

* Pop muzika
* Rock muzika
* Tehno muzika
* Rep muzika
* Klasična muzika
* Džez muzika
* Blues muzika
* Izvorna muzika
* Punk muzika
* Metal muzika
* Elektronska muzika
* House muzika
* Noise muzika
* Folk muzika

| Gangubai Hangal Durga |
| --- |
|  |

| Léonin ili Pérotin Breves dies hominis |
| --- |
|  |

| W.A. Mozart Simfonija 40 g-moll |
| --- |
|  |

| J. S. Bach Toccata und Fuge |
| --- |
|  |

| R. Wagner Die Walküre |
| --- |
|  |

## Također pogledajte

* Bosanskohercegovačka muzika
* Bosanskohercegovačka reproduktivna muzička umjetnost
* Spisak muzičkih formi
* Muzička pedagogija
* Muzika u srednjovjekovnoj Bosni
* Muzička akademija u Sarajevu
* Transpozicija (muzika)
* Spisak pjevača i muzičkih grupa
* Spisak muzičkih albuma
* Spisak muzičkih albuma po godinama
* Dinamičke oznake
* Starocrkveni modusi

Nedovršeni članak Muzika koji govori o **muzici** treba dopuniti. Dopunite ga prema pravilima Wikipedije.
# Geografska širina

Geografska širina ima značajan utjecaj na srednje godišnje temperature
**Geografska širina** je udaljenost nekog mjesta od ekvatora prema sjevernom i južnom geografskom polu. Označava se grčkim slovom phi ( WIKINIUM\_MATH\_PH\_0 ). Prema tome na kojoj se Zemljinoj polulopti (hemisferi) nalazi može biti:

* Sjeverna geografska širina
* Južna geografska širina

Geografska širina se mjeri na svaki uglovni stepen od 0° do 90° i to od ekvatora prema polovima. Geografska širina na ekvatoru je 0°, a na polovima je geografska širina 90°. Na geografskoj karti se predstavlja horizontalnim linijama zvanim paralelama. Polovi su tačke koje se ne rotiraju. Svaka zemljina polovina ima po 89 paralela, što sa ekvatorom ukupno čini 179.

## Reference

## Također pogledajte

* Geografska dužina

Nedovršeni članak Geografska širina koji govori o **geografiji** treba dopuniti. Dopunite ga prema pravilima Wikipedije.